Diari Oficial de la Generalitat Valenciana


Sumari del DOGV 9731, del 23-11-2023 (2023/10475)

RESOLUCIÓ de 10 d'octubre de 2023, del Servei Territorial d'Indústria, Energia i Mines d'Alacant, per la qual s'atorga autorització administrativa a Nedgia Cegas, SA, per al desmantellament del depòsit GLP-023-03, de 49.500 litres, i substitució per dos depòsits de 24.450 litres al municipi d'Orihuela, i s'aprova el projecte d'execució de les instal·lacions corresponents. Expedient CBREDE/2023/5/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9731

Data del DOGV
:   23-11-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/10633


Data del document
:   10-10-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * empresa privada

RESOLUCIÓ de 10 d'octubre de 2023, del Servei Territorial d'Indústria, Energia i Mines d'Alacant, per la qual s'atorga autorització administrativa a Nedgia Cegas, SA, per al desmantellament del depòsit GLP-023-03, de 49.500 litres, i substitució per dos depòsits de 24.450 litres al municipi d'Orihuela, i s'aprova el projecte d'execució de les instal·lacions corresponents. Expedient CBREDE/2023/5/03. [2023/10516]  
Antecedents de fet  
Primer. En data 16 de gener de 2020 (núm. registre entrada GVRTE/2020/78073), Nedgia Cegas, SA, a través d'un representant degudament acreditat, va presentar davant del Servei Territorial d'Indústria, Energia i Mines d'Alacant, una sol·licitud d'autorització administrativa i aprovació del projecte per al desmantellament de la planta de GLP existent que permet el subministrament de gas propà a tot el sector PAU-21 Las Colinas Golf, al terme municipal d'Orihuela (Alacant), i la instal·lació de dos nous depòsits de GLP que garantisquen el subministrament actual de propà a la urbanització, així com la connexió des d'estos depòsits fins a la xarxa existent.  
Nedgia Cegas, SA disposa de subministrament de gas propà en el sector PAU-21 del terme municipal d'Orihuela, mitjançant una planta de GLP instal·lada dins d'esta urbanització.  
Els antecedents relacionats amb l'autorització sol·licitada comprenen els següents actes administratius:  
- Resolució del Servei Territorial d'Energia d'Alacant, de la Conselleria d'Infraestructura i Transports, per la qual s'atorga a Gas Natural Cegas, SA, autorització administrativa i s'aprova el projecte d'execució per a la construcció de les instal·lacions corresponents a un centre d'emmagatzematge de GLP per a subministrament de gas canalitzat a la urbanització Las Colinas de Campoamor (sector PAU-21), al terme municipal d'Orihuela, a la província d'Alacant (CBDFCP/2009/1/03), de data 26 de gener de 2010.  
- Acta de posada en servei de les instal·lacions corresponents al centre d'emmagatzematge de GLP per a subministrament de gas canalitzat a la urbanització Las Colinas de Campoamor, al terme municipal d'Orihuela, a la província d'Alacant, de data 10 de març de 2010.  
Consta el canvi de denominació social de l'empresa de Gas Natural Cegas, SA, a Nedgia Cegas, SA, segons l'escriptura de data 15 de desembre de 2017.  
A causa de les obres d'urbanització en la parcel·la on se situa el depòsit actual, parcel·la AUR-A del sector PAU-21, resultarà afectada la planta actual de GLP-023-03 i el traçat actual de les xarxes de propà amb MOP 150 mbar. Per això s'instal·laran en una altra de les parcel·les del sector dos depòsits de GLP per a permetre la continuïtat del subministrament de gas propà en tot el sector residencial. Esta actuació suposa el desmantellament del depòsit aeri GLP-023-03, de 49.500 litres de capacitat i amb una pressió de servei de 150 mbar, i la substitució per dos depòsits aeris de 24.450 litres cadascun, amb una pressió de servei de 150 mbar, en una parcel·la pròxima a l'emplaçament actual; el recinte ocuparà una superfície de 496,82 m² i es construirà també un tram de xarxa entre la nova planta i la xarxa de GLP existent.  
  
El procediment administratiu corresponent a esta sol·licitud s'ha tramitat amb l'expedient de referència CBREDE/2020/1/03, incoat pel Servei Territorial d'Indústria, Energia i Mines d'Alacant.  
  
Juntament amb la sol·licitud de Nedgia Cegas, SA, s'adjuntava:  
- Projecte tècnic, de desembre de 2019, signat per persona tècnica competent, juntament amb declaració responsable que així ho acredita.  
- Separata tècnica per a l'Ajuntament d'Orihuela.  
- Estudi d'impacte ambiental del projecte.  
- Plec general de normes de seguretat en prevenció d'incendis forestals.  
Segon. El 3 de febrer de 2020, este servei territorial va enviar un ofici de requeriment de pagament de taxes administratives, s'adjuntava model normalitzat i se n'acreditava el pagament el 6 d'abril de 2020.  
Tercer. Per mitjà d'un requeriment se sol·licita al titular, en data 10 de novembre de 2020, una separata per a la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, per afectar la instal·lació la Xarxa Natura 2000. Esta s'aporta en data 25 de novembre de 2021.  
Quart. La sol·licitud d'autorització administrativa de la instal·lació, juntament amb el projecte d'execució, van ser objecte d'informació pública durant el termini de vint dies en:  
- el Diari Oficial de la Generalitat Valenciana de 25 de novembre de 2020 (DOGV 46429) i  
- el Butlletí Oficial de la Província d'Alacant de 26 de novembre de 2020 (BOPA 226).  
Cinqué. Conformement al procediment reglamentàriament establit, a fi que en el termini de vint dies presentaren la conformitat o l'oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, se'n va remetre una separata, referida a la part corresponent de la instal·lació, a les següents administracions, organismes i empreses de servei públic o d'interés general, els béns o els drets a càrrec seu dels quals pogueren estar afectats per esta, amb el resultat que, en síntesi, es detalla:  
  
- Ajuntament d'Orihuela. En data 10 de novembre de 2020, es trasllada una separata tècnica a l'ajuntament perquè en un termini de vint dies prestara la conformitat o l'oposició a l'autorització sol·licitada.  
En contestació al nostre escrit, l'ajuntament remet un informe, amb data 7 de desembre de 2020, en el qual s'especifica el següent que:  
“La zona d'execució sobre la parcel·la objecte d'actuació presenta coincidència territorial, d'una banda, amb l'espai Xarxa Natura 2000, zona ZEPA denominada Serra Escalona i Devesa de Campoamor, i, d'altra banda, amb el traçat de la via pecuària denominada vereda del Camí Reial, situada a la parcel·la cadastral 3801101XH9030S.  
Per tant, segons les afeccions territorials indicades, la conformitat a l'autorització sol·licitada quedarà condicionada al fet que l'expedient en tràmit incloga la resolució de l'avaluació ambiental simplificada (article 7.2, apartat b, de la Llei 21/2013 d'avaluació ambiental) i, si és el cas, l'autorització d'ocupació temporal de la via pecuària.  
S'haurà de tramitar davant d'este ajuntament la preceptiva llicència municipal d'obres per a l'execució de la instal·lació proposada”.  
En data 7 de gener de 2021 es trasllada el condicionat tècnic de l'ajuntament a Nedgia Cegas, SA, perquè en el termini de 10 dies preste la conformitat o formule les objeccions que estime procedents, conformement al que establix la Llei 34/1998, de 7 d'octubre, del sector d'hidrocarburs. A més, se li requerix que presente la separata corresponent per afecció a via pecuària vereda del Camí Reial, tal com s'indica en l'informe emés per l'ajuntament, perquè s'establisca el condicionat tècnic procedent.  
Consta en l'expedient l'acceptació per part del titular, en data 14 de gener de 2021, del condicionat emés per l'ajuntament i aportació de la separata, quant a l'afecció de la via pecuària indicada, en data 25 de novembre de 2021.  
- Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica. En data 26 de gener de 2022 es trasllada una separata tècnica al servei esmentat per l'afecció a la vereda del Camí Reial i la Xarxa Natura 2000. La Subdirecció General de Medi Natural i d'Avaluació Ambiental emet un informe el 29 de juny de 2022 en el qual s'indica que remet un informe del Servei d'Ordenació i Gestió Forestal i que el Servei de Vida Silvestre no té res a aportar a la sol·licitud d'informe realitzada per este òrgan substantiu.  
  
L'enginyer tècnic forestal de la demarcació de Crevillent (Servei d'Ordenació i Gestió Forestal) emet un informe el 4 d'abril de 2022 en què exposa que no hi ha afecció a la vereda del Camí Reial en els termes municipals de San Miguel de Salinas i Orihuela.  
Sisé. Ateses les característiques del projecte, este requeria una avaluació d'impacte ambiental simplificada, segons el que preveu l'article 7.2.a de la Llei 21/2013, de 9 de desembre, d'avaluació ambiental, en concordança amb l'annex II, grup 4, apartat l (Emmagatzematge sobre el terreny de combustibles fòssils no inclosos, en l'annex I). Per això es va sol·licitar, mitjançant un escrit d'11 de juny de 2020, a la Direcció General de Medi Natural i Avaluació Ambiental (l'actual Direcció General de Qualitat i Educació Ambiental), que s'elaborara l'informe d'impacte ambiental corresponent.  
Posteriorment, en data 1 de juliol de 2022, es trasllada l'informe elaborat per la Subdirecció General de Medi Natural i d'Avaluació Ambiental, de data 29 de juny de 2022, esmentat anteriorment i rebut amb posterioritat a la remissió per part d'este servei territorial de la sol·licitud d'informe d'impacte ambiental a la Direcció General de Qualitat i Educació Ambiental, per a prendre'l en consideració, si és el cas, en l'informe corresponent.  
L'informe d'impacte ambiental realitzat, amb data 2 de setembre de 2022, estima que el projecte en els termes previstos no tindrà efectes adversos significatius sobre el medi ambient i no requerix avaluació d'impacte ambiental ordinària, sempre que s'ajuste a les previsions del projecte, del document ambiental i als termes de l'informe. El 9 de setembre de 2022 l'informe es trasllada a este servei territorial, de manera que forma part de l'expedient.  
L'expedient ha seguit el tràmit d'avaluació d'impacte ambiental simplificada previst en la secció 2a, capítol II, del títol II de la Llei 21/2013, de 9 de desembre, d'avaluació ambiental.  
Seté. En data 21 d'octubre de 2022 s'emet la resolució del Servei Territorial d'Indústria, Energia i Mines d'Alacant, per la qual s'atorga autorització administrativa a Nedgia Cegas, SA, per a desmantellar el depòsit GLP-023-03, de 49.500 litres, i la substitució per 2 depòsits de 24.450 litres al municipi d'Orihuela (Alacant), s'aprova el projecte d'execució de les instal·lacions corresponents (expedients CBREDE/2020/1/03) i s'establien condicions per al seu compliment i eficàcia. En concret, el termini d'execució de les obres era de sis mesos, a comptar de la data en què es va notificar la resolució esmentada, i no s'han presentat davant d'este servei territorial els certificats corresponents, incloent-hi el certificat de direcció i final d'obra, subscrit per un tècnic titulat competent, en el qual conste que la instal·lació s'ha realitzat d'acord amb la normativa i les especificacions previstes en el projecte d'execució aprovat, així com les prescripcions de la reglamentació tècnica i de seguretat aplicable a les instal·lacions objecte del projecte. El termini finalitzava l'abril de 2023.  
  
Huité. Transcorregut el termini establit i no havent-se complit les condicions marcades en la resolució administrativa d'autorització administrativa i aprovació de projecte, en data 10 de juliol de 2023, este servei territorial concedix tràmit d'audiència a Nedgia Cegas, SA, i li dona un termini de deu dies per a al·legar i presentar els documents i les justificacions que estime pertinents, de conformitat amb el que disposa l'article 82 de la Llei 39/2015, d'1 d'octubre, del procediment administratiu comú de les administracions públiques, abans de dictar la resolució corresponent, i no s'ha aportat cap document corresponent a l'expedient.  
Nové. En data 4 de setembre de 2023, s'emet la resolució del Servei Territorial d'Indústria, Energia i Mines d'Alacant, de caducitat per revocació de l'autorització administrativa i arxivament de l'expedient de sol·licitud d'autorització administrativa i aprovació de projecte per al desmantellament del depòsit GLP-023-03, de 49.500 litres, i substitució per 2 depòsits de 24.450 litres al municipi d'Orihuela (Alacant).  
  
Desé. En data 18 de setembre de 2023, Nedgia Cegas, SA sol·licita de nou la sol·licitud d'autorització administrativa d'aprovació de projecte executiu per al desmantellament del depòsit GLP-023-03 i substitució per dos depòsits de 24.450 litres en el sector PAU-21 del terme municipal d'Orihuela, a Alacant, ja que no ha sigut possible finalitzar l'execució de les instal·lacions per dificultats tècniques durant la realització de les tasques en el termini fixat en la resolució d'autorització administrativa de l'expedient CBREDE/2020/1/03, i sol·licita que es donen per presentats i convalidats tots els actes i els tràmits relacionats amb l'expedient CBREDE/2020/1/03 i que s'incorporen a l'expedient que s'inicia amb eixa sol·licitud.  
El procediment administratiu corresponent a esta sol·licitud s'ha tramitat amb l'expedient de referència CBREDE/2023/5/03, incoat pel Servei Territorial d'Indústria, Energia i Mines d'Alacant.  
  
En l'expedient iniciat s'aporta tota la documentació que consta en l'expedient CBREDE/2020/1/03.  
Onzé. El 21 de setembre de 2023 este servei territorial va enviar un ofici de requeriment de pagament de taxes administratives, s'hi va adjuntar un model normalitzat i se'n va acreditar el pagament el mateix dia.  
Dotzé. Amb la finalitat de poder finalitzar i posar en servei les instal·lacions en el mínim temps possible, en nom dels principis de simplicitat, eficàcia i eficiència que recull la Llei 40/2015, d'1 d'octubre, de règim jurídic del sector públic, i en relació amb els articles 71 i 72 de la Llei 39/2015, d'1 d'octubre, del procediment administratiu comú de les administracions públiques, s'ha continuat la tramitació de l'expedient administratiu i s'han considerat convalidats els actes administratius i els tràmits realitzats en l'expedient CBREDE/2020/1/03.  
  
Tretzé. Consta en l'expedient una proposta de resolució de la Secció d'Inspecció i Control Energètic i Miner pertanyent al Servei Territorial d'Indústria, Energia i Mines d'Alacant.  
  
Fonaments de dret  
Primer. La instrucció i la resolució del present procediment administratiu correspon a la Generalitat, ja que les instal·lacions objecte d'este estan radicades íntegrament en territori de la Comunitat Valenciana i no s'enquadren en les previstes que són competència de l'Administració general de l'Estat d'acord amb l'article 3.2 de la Llei 34/1998, de 7 d'octubre, del sector d'hidrocarburs.  
Segon. D'acord amb el que disposa l'article 46 bis.1 i 5 de la Llei 34/1998, de 7 d'octubre, del sector d'hidrocarburs, i considerant el que estipula el Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat; el Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, i l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, vigent en el que no s'opose al Decret 112/2023 i al Decret 126/2023, la resolució del procediment és competència del Servei Territorial d'Indústria, Energia i Mines de la província. Esta ordre continua vigent en l'àmbit administratiu en virtut de la disposició transitòria única i la disposició derogatòria del Decret 137/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme.  
  
Tercer. L'article 46 bis.1 de la Llei 34/1998, de 7 d'octubre, del sector d'hidrocarburs, establix la vigència d'autorització administrativa prèvia per a la construcció, la modificació, l'explotació i el tancament de les instal·lacions d'emmagatzematge i distribució de GLP a granel.  
Quart. Segons la disposició addicional sisena de la Llei 34/1998, de 7 d'octubre, del sector d'hidrocarburs, des del 9 d'octubre de 1998 les concessions per a activitats incloses en el servei públic de subministrament de gasos combustibles per canalització van quedar substituïdes de ple dret per autoritzacions administratives de les que establix el títol IV de la llei esmentada, títol al qual estaven sotmeses llavors les instal·lacions d'emmagatzematge de gasos liquats del petroli destinades al subministrament d'estos per canalització i els gasoductes necessaris, per al subministrament des de les plantes o els emmagatzematges anteriors fins als consumidors finals.  
Cinqué. La disposició transitòria segona de la Llei 34/1998, de 7 d'octubre, del sector d'hidrocarburs, manté la vigència dels reglaments aplicables a matèries que són objecte de la Llei 34/1998, fins que se'n dicten altres de nous. En este cas, la normativa vigent és el Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli.  
  
Sisé. Segons l'article 4 del Reial decret 1085/1992, d'11 setembre, pel qual s'aprova el Reglament de l'activitat de distribució de gasos liquats del petroli, la CNMC publicarà en la seua pàgina web una llista dels comercialitzadors al detall de GLP a granel que inclourà les societats que hagen comunicat l'exercici d'esta activitat.  
Seté. Segons consta en la pàgina web de la CNMC, Nedgia Cegas, SA consta com a comercialitzador al detall de GLP a granel (llista de 18.04.2022), amb inici d'activitat en data 9 de febrer de 2016.  
Huité. Segons establix l'article 49.bis de la Llei 34/1998, de 7 d'octubre, del sector d'hidrocarburs, atorgada l'autorització i a l'efecte de garantir el compliment de les seues obligacions, el titular haurà de constituir una garantia del dos per cent del pressupost de les instal·lacions.  
  
Nové. Quant a la incorporació de tots els actes administratius realitzats en l'expedient CBREDE/2020/1/03, és aplicable l'article 51 de la Llei 39/2015, d'1 d'octubre, del procediment administratiu comú de les administracions públiques.  
Consta en l'expedient una proposta de resolució de la Secció d'Inspecció i Control Energètic i Miner pertanyent al Servei Territorial d'Indústria, Energia i Mines d'Alacant.  
Vist tot el que s'ha exposat i tenint-ho en compte, complits els requisits i els procediments legals i reglamentaris establits en la legislació vigent aplicable, este Servei Territorial d'Indústria, Energia i Mines, en l'àmbit de les competències que té atribuïdes, resol:  
  
  
Primer  
Atorgar a Nedgia Cegas, SA, una autorització administrativa prèvia per al desmantellament del depòsit GLP-023-03, de 49.500 litres, i la substitució per 2 depòsits de 24.450 litres al municipi d'Orihuela (Alacant).  
Les actuacions previstes per al desmantellament de la instal·lació existent i la instal·lació de la nova planta de GLP són les següents:  
- La instal·lació per desmantellar, situada a l'interior de la parcel·la de referència cadastral 3002603XH9030S, del sector PAU-21, està composta per un depòsit aeri GLP-023-03 d'acer de 49,50 m³ de capacitat, per a emmagatzemar fins a 20.790 kg de combustible (grau màxim d'ompliment al 85 %). Està delimitada per una tanca metàl·lica de malla simple d'uns 2 metres d'alçària. Entre la connexió del depòsit i la xarxa que proporciona subministrament a la xarxa de distribució de propà del sector PAU-21 hi ha aproximadament 20 metres de canonada enterrada. Esta canonada s'anul·larà i es taparan els extrems del tram que quede en el terreny. La instal·lació de GLP existent, tant el depòsit com les seues instal·lacions auxiliars, quedaran fora de servei. El depòsit quedarà inertitzat i es deixarà tancat i fora de servei.  
  
- La nova planta GLP, a l'interior d'una altra de les parcel·les del sector de referències cadastrals 3801101XH9030S i 2403107XH9020S, té una capacitat de 2 × 24,45 m³. Es realitzarà la construcció de connexió entre la nova planta i la xarxa de GLP existent, i serà aproximadament de 50 metres més una vàlvula. La superfície aproximada total del recinte serà de 496,82 m². Les característiques d'un depòsit comercial d'esta capacitat tenen un diàmetre de 1.750 mm, una longitud de 10.700 mm i el pes aproximat en buit és de 5.150 kg. La capacitat màxima de càrrega de cada depòsit serà del 85 % del seu volum.  
- Pressupost global de la instal·lació: 61.079,89 euros.  
D'acord amb els projectes i documentació que consta en l'expedient.  
La present autorització s'atorga condicionada al compliment de les determinacions reflectides en els condicionats imposats. En particular haurà d'observar les condicions següents:  
- Informe d'impacte ambiental emés per la Direcció General de Medi Natural i Avaluació Ambiental:  
1. Atesa la localització de la nova planta de GLP, com que la parcel·la que alberga la instal·lació és confrontant a terreny forestal estratègic, haurà de tindre's en compte l'aplicació del Decret 7/2004, de 23 de gener, del Consell, de la Generalitat, pel qual s'aprova el plec general de normes de seguretat en prevenció de riscos forestals per a observar en l'execució de les obres i els treballs que es desenvolupen en terreny forestal o en els voltants.  
2. Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, i adoptar les mesures pertinents per a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, del patrimoni cultural valencià.  
3. Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. D'este programa es portarà un registre documentat que inclourà el resultat dels controls i els autocontrols periòdics exigibles legalment. La documentació estarà a la disposició de les autoritats competents.  
La present autorització administrativa s'atorga a l'empara del que disposa en la Llei 34/1998, de 7 d'octubre, del sector d'hidrocarburs, i quedarà sotmesa a les condicions que figuren a continuació:  
1. El titular de la present autorització complirà les obligacions que s'assenyalen en l'article 46.bis de la Llei 34/1998, de 7 d'octubre, del sector d'hidrocarburs, així com en la resta de l'ordenament jurídic aplicable a l'exercici d'esta activitat vigent en cada moment. Especialment, estarà obligat a ampliar les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions recollides en els plans anuals d'ampliació de les xarxes de distribució que se li autoritzen, sense perjudici del que resulte de l'aplicació del règim reglamentàriament establit per a les connexions de servei.  
  
2. Els titulars de les instal·lacions de distribució de GLP a granel hauran de sol·licitar a l'administració concedent de l'autorització corresponent per a transformar-les i utilitzar-les amb gas natural, hauran de complir les condicions tècniques de seguretat que siguen aplicables i sotmetre's en tot a les disposicions normatives vigents per a les instal·lacions de distribució de gas natural.  
3. L'incompliment de les condicions i els requisits establits en les autoritzacions o la variació substancial dels pressupostos que van determinar el seu atorgament podran donar lloc a la revocació.  
4. Esta autorització s'emet sense perjudici de tercers, sense detriment dels drets particulars.  
  
Segon  
Atorgar a Nedgia Cegas, SA una autorització administrativa de construcció per al projecte tècnic d'execució denominat Projecte d'autorització administrativa i aprovació d'execució per al desmantellament del depòsit GLP-023-03 i substitució de dos depòsits de 24.450 litres en el sector PAU-21 Las Colinas Golf, del terme municipal d'Orihuela (Alacant), amb declaració responsable de competència del mateix tècnic de data 17 de desembre de 2019, per a la construcció de les instal·lacions corresponents a modificació de la planta de GLP a Orihuela.  
  
La present resolució habilita el titular a construir la instal·lació interessada, conformement a les condicions que s'indiquen a continuació:  
  
1. La instal·lació haurà d'executar-se segons el projecte presentat, els seus annexos i els condicionats tècnics establits per les administracions, els organismes i les empreses de servei públic o d'interés general afectats per la present instal·lació i que han sigut acceptats pel titular d'esta. En cas que siga necessari introduir modificacions respecte de la documentació presentada i aprovada, el titular d'esta resolució haurà de sol·licitar prèviament a este servei territorial l'aprovació corresponent.  
  
2. El titular de la instal·lació constituirà en el termini d'un mes una garantia per valor de mil dos-cents vint-i-un euros amb seixanta cèntims d'euro (1.221,60 €), import del dos per cent (2 %) del pressupost total de les instal·lacions afectades que figuren en esta resolució, per a garantir el compliment de les seues obligacions, tal com assenyala l'article 46.bis de la Llei 34/1998, de 7 d'octubre, del sector d'hidrocarburs.  
  
Esta fiança es constituirà a favor de la Direcció General d'Indústria, Energia i Mines en l'Agència Tributària Valenciana, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació d'esta resolució, el titular haurà de presentar en el Servei Territorial d'Indústria, Energia i Mines d'Alacant la carta de pagament resguard emesa per l'agència esmentada, com a acreditació del compliment de l'obligació referida.  
La fiança es retornarà al titular d'esta autorització, amb la sol·licitud prèvia, una vegada que davant del Servei Territorial d'Indústria, Energia i Mines d'Alacant l'interessat justifique el compliment de les obligacions derivades d'esta autorització i este servei territorial formalitze l'autorització d'explotació de les instal·lacions a què es referix esta resolució.  
3. La instal·lació a executar complirà, en tot cas, el que establix el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, així com les disposicions i les normes tècniques que li siguen aplicables. Així mateix, la construcció de les instal·lacions aprovades pel present acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'indústria, i el seu desplegament reglamentari. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
4. El termini d'execució de les obres serà de 6 mesos a comptar de la data en què es notifique esta resolució. No obstant això, amb anterioritat a la finalització d'este termini, Nedgia Cegas, SA, podrà sol·licitar-ne una ampliació concreta mitjançant una sol·licitud motivada davant d'este servei territorial, i adjuntar a este efecte la documentació justificativa de la demora i del cronograma de treballs previstos per al nou termini sol·licitat de la fase corresponent.  
5. Esta autorització s'atorga sense perjudici de tercers, sense detriment dels drets particulars, i sense perjudici, i independentment, de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a dur a terme les instal·lacions, d'acord amb la corresponent legislació sectorial o amb altres disposicions que resulten aplicables i, especialment, les relatives a l'ordenació del territori i del medi ambient.  
6. El titular d'esta resolució estarà obligat a complir els deures i les obligacions que es deriven de la legislació de prevenció de riscos laborals vigent durant la construcció.  
7. El personal tècnic en la matèria adscrit a este servei territorial podrà realitzar les comprovacions i les proves que considere necessàries durant les obres i quan finalitzen estes en relació amb la seua adequació a la documentació tècnica presentada i al compliment de la legislació vigent i de les condicions d'esta resolució. A este efecte, el titular de la present resolució haurà de comunicar amb l'antelació adequada al Servei Territorial d'Indústria, Energia i Mines d'Alacant l'inici de les obres. Així mateix, el titular d'esta resolució estarà obligat a comunicar per escrit amb la diligència adequada les incidències dignes de menció que es produïsquen durant l'execució a este servei territorial.  
  
8. Finalitzades les obres de construcció i realitzades les proves corresponents, el titular d'esta resolució sol·licitarà l'autorització d'explotació de la fase corresponent, prevista en l'article 46.bis de la Llei 34/1998, de 7 d'octubre, del sector d'hidrocarburs. A esta comunicació s'adjuntarà un certificat de direcció i final d'obra, subscrit per persona facultativa competent, en el qual conste que la instal·lació s'ha realitzat d'acord amb la normativa i les especificacions previstes en el projecte d'execució i les addendes aprovades, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan l'esmentat certificat de direcció i final d'obra no estiga visat pel col·legi professional corresponent, s'hi adjuntarà de l'oportuna declaració responsable, d'acord amb el que indica la Resolució de 22 d'octubre de 2010, de la Direcció General d'Energia, publicada en el DOGV núm. 6389, de 3 de novembre de 2010.  
  
9. Este servei territorial, amb el tràmit previ de l'oportú procediment, deixarà sense efecte la present aprovació en qualsevol moment en què observe l'incompliment o la inobservança de les condicions imposades en esta.  
10. El titular d'instal·lacions serà responsable que les seues instal·lacions complisquen les condicions tècniques i de seguretat que resulten exigibles reglamentàriament, així com del seu manteniment correcte.  
  
Tercer  
Ordenar:  
- La publicació d'esta resolució en el Butlletí Oficial de la Província d'Alacant i en el Diari Oficial de la Generalitat Valenciana, en compliment del que preceptua l'article 48.4 de la Llei 21/2013, de 9 de desembre, d'avaluació ambiental.  
- La notificació/comunicació d'esta resolució a Nedgia Cegas, SA, a totes les administracions o els organismes públics i les empreses de serveis públics o serveis d'interés general que han intervingut, o pogut intervindre, en el procediment d'autorització, les que han emés, o hagueren d'emetre, un condicionat tècnic al projecte d'execució.  
  
El text complet de la resolució es podrà consultar l'endemà de publicar-se en la pàgina web de la Conselleria d'Innovació, Indústria, Comerç i Turisme, en l'adreça electrònica https://cindi.gva.es/va/web/energia/alacant-h, de conformitat amb el que establix l'article 48.4 de la Llei 21/2013, de 9 de desembre, d'avaluació ambiental.  
  
Contra esta resolució, que no posa fi a la via administrativa, podrà interposar-se un recurs d'alçada davant de la Direcció General d'Energia i Mines en el termini d'un mes, comptat des de l'endemà de la seua notificació, d'acord amb el que s'establix en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 10 d'octubre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.